CELEX: C2004/217/18
Language: da
Date: 2004-08-28 00:00:00
Title: Domstolens dom (Fjerde Afdeling) af 8. juli 2004 i sag C-400/03, Waterman SAS mod Directeur général des douanes et droits indirects (anmodning om præjudiciel afgørelse fra tribunal d'instance du VIIe arrondissement de Paris) (Fælles toldtarif — den kombinerede nomenklatur — toldposition — æsker til fyldepenne)

28.8.2004   
            
            
               DA
            
            
               Den Europæiske Unions Tidende
            
            
               C 217/10
            
         
      DOMSTOLENS DOM
   
   (Fjerde Afdeling)
   af 8. juli 2004
   i sag C-400/03, Waterman SAS mod Directeur général des douanes et droits indirects (anmodning om præjudiciel afgørelse fra tribunal d'instance du VIIe arrondissement de Paris) (1)
   
   (Fælles toldtarif - den kombinerede nomenklatur - toldposition - æsker til fyldepenne)
   (2004/C 217/18)
   Processprog: fransk
   I sag C-400/03, angående en anmodning, som Tribunal d'instance du VIIe arrondissement de Paris (Frankrig), i medfør af artikel 234 EF har indgivet til Domstolen for i den for nævnte ret verserende sag, Waterman SAS mod Directeur général des douanes et droits indirects, at opnå en præjudiciel afgørelse vedrørende foreneligheden af de forklarende bemærkninger til underposition 4202 12 11 og 4202 12 19 i den kombinerede nomenklatur, der er indeholdt i Kommissionens meddelelse med overskriften »Forklarende bemærkninger til De Europæiske Fællesskabers kombinerede nomenklatur« (EFT 2000 C 199, s. 1), med den fælles toldtarifs kombinerede nomenklatur, der er gengivet i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256, s. 1), som ændret ved Kommissionens forordning (EF) nr. 2263/2000 af 13. oktober 2000 (EFT L 264, s. 1), har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne J.-P. Puissochet og K. Lenaerts (refererende dommer); generaladvokat: C. Stix-Hackl; justitssekretær: ekspeditionssekretær L. Hewlett den 8. juli 2004 afsagt dom, hvis konklusion lyder således:
   Gennemgangen af det forelagte spørgsmål har intet frembragt, der kan rejse tvivl om gyldigheden af de forklarende bemærkninger til underposition 4202 12 11 og 4202 12 19 i den kombinerede nomenklatur, der er indeholdt i Kommissionens meddelelse med overskriften »Forklarende bemærkninger til De Europæiske Fællesskabers kombinerede nomenklatur«.
   
      (1)  EFT C 275 af 15.11.2003.